Kumasis

Kumasis (, anksčiau Coomassie) – miestas vidurio Ganoje, Ašančių regiono sostinė. Išsidėstęs turtingame kakavos regione, komercinis ir transporto centras, supamas miškų. Plentai į Akrą, Tamalę, Abidžaną, geležinkeliai į Akrą, Sekondį, yra oro uostas. Pagrindinė pramonė – maisto apdirbimas (daugiausia kakavos), medienos apdirbimas. Apylinkėse kasamas auksas, boksitai. 1951 m. įkurtas Mokslo ir technologijos universitetas, yra Ganos mokslų akademijos tyrimų institutai. Yra zoologijos sodas, XIX a. fortas, muziejai, XVII–XIX a. Ašančio valstybės valdovo rezidencija.

 Istorija 
Miestas įkurtas apie 1700 metus kaip ašančių konfederacijos sostinė. XIX a. tai buvo mūšių tarp britų ir ašančių vieta. 1900 m. Kumasyje įvyko didelis maištas, po kurio Anglija ašančių regioną priskyrė Aukso Kranto kolonijai, būsimajai Ganos valstybei.

 Žymūs žmonės 

 Kofis Ananas

 Šaltiniai 

Kategorija:Ganos miestai
Kategorija:Milijoniniai miestai